
Splošna cilja


	Pri učencih razvijamo razumevanje zgradbe in delovanja živih sistemov na različnih organizacijskih ravneh, razumevanje osnovnega delovanja človeškega organizma in pomena okolja za ohranjanje zdravja posameznika in človeštva.

	
	Pri učencih razvijamo zmožnost za sodelovanje, odgovornost pri delu, sposobnost za izvajanje opazovanj, interpretiranje rezultatov in sposobnost kompleksnega mišljenja.

	

Operativni cilji
in vsebine
	Učenci spoznajo nekatere žleze z notranjim izločanjem in njihovo vlogo pri uravnavanju delovanja telesa.

	
	Učenci razumejo, da hormoni delujejo kot kemični prenašalci (obveščevalci), ki vplivajo na delovanje celotnega organizma.

	
	Učenci spoznajo povezanost živčnega in hormonskega sistema.

	Učna oblika
	  frontalna        skupinska

	Učne metode
	  pogovor         prikazovanje slik      delo s tekstom        
  razlaga          prepis besedila       

	Učila in učni pripomočki
	Učbenik za biologijo v 8. razredu: Dotik življenja

	
	Tabla in barvne krede

	
	Računalnik in diaprojektor

	
	Učni listi za učence

	Medpredmetna povezava
	Slovenščina in tuji jezik – izražanje v strokovnem jeziku

	
	Geografija – orientacija v prostoru

	ARTIKULACIJA UČNE URE

	Etape procesa (predviden čas)
	Aktivnost učiteljice
	Aktivnost učencev
	Vsebinska priprava

	
1. Uvajanje






(5 min.)
	
Pozdravim učence in se predstavim.

Učencem pokažem sliko moške osebe in otroka in jih vprašam, kaj vidijo. 

Napovem, da bomo v današnji uri spoznali, kaj vse prispeva k temu, da zrastemo iz majhnega otroka v odraslo osebo. Povabim jih, naj razmislijo o tem ter svoja razmišljanja in odgovore delijo z nami. Kaj mislite, kdo ali kaj telesu sporoča, da je lačno, da je čas za spanje, da smo pod stresom, da je čas za puberteto?
Učencem odgovorim, da je eden izmed pomembnejših organskih sistemov, ki vplivajo na razvoj in rast ter na delovanje človeškega organizma, hormonski sistem. Napovem, da bomo danes izvedeli, kaj je to in kakšne so njegove naloge. Prosim jih, da v zvezke zapišejo naslov: Žleze.
Z vprašanji preverim, kaj so se učenci že učili in naučili o koži. Mogoče veste, kaj so žleze? Ste se o njih že pogovarjali? Katere so naloge kože? Kako se ohladimo, ko nam je vroče? Kakšna je funkcija kože pri ohlajanju telesa? Zakaj se potimo? Katera žleza izloča pot in kam ga izloča? Kako rečemo žlezam, ki izločajo svoje izločke iz telesa skozi izvodila na točno določeno mesto?
Skupaj ponovimo, da so v koži žleze znojnice in izločajo pot iz telesa. Žlezam, ki svoje izločke izločajo skozi izvodila na površino kože, pravimo eksokrine žleze. Izraz in pomen zapišem na tablo.
Nasprotno, žlezam, ki svoje izločke izločajo v telo, natančneje v kri, pravimo endokrine žleze. Ponovim in zapišem na tablo.
	Usedejo se na svoja mesta in se pripravijo na pouk.

Ogledajo si sliko in odgovarjajo na vprašanje.




Razmišljajo in odgovarjajo na vprašanja.








Odprejo zvezke in napišejo naslov: Žleze.



Razmišljajo, odgovarjajo in sodelujejo.





Poslušajo in prepisujejo besedilo s table. 

Žleze










1. Eksokrine žleze: žleze z zunanjim izločanjem (npr. potenje).

2. Endokrine žleze: žleze z notranjim izločanjem (npr. hormonski sistem).


	2. Obravnava nove učne snovi










(8 min.)














2 min.






5 min.











15 min.
	Razlagam snov in pomembne podatke zapisujem na tablo. Ponovim, da hormoni uravnavajo življenjske procese, ki smo jih našteli na začetku šolske ure, in dodam, da hormonski sistem deluje skupaj z možgani in živčevjem. Ponovim, da so hormonske žleze žleze z notranjim izločanjem, kar pomeni, da izločke izločajo v kri, le-ti pa potujejo po telesu. Vpeljem nov pojem za izločke – hormoni, povem grški pomen besede in princip delovanja. To so molekule, ki prenašajo sporočila po telesu in prebudijo bližnji organ ali celico, da začne delovati. Organu ali celici, ki začne delovati zaradi hormonov, pravimo receptor. Za primer vzamem dekle v puberteti: možgani naročijo spolni žlezi – jajčnikoma –, naj pošlje sporočilo, torej hormon estrogen do spolnih organov, da se povečajo. Ti se aktivirajo in povečajo. Ponovim, da določena žleza izloča sporočila oz. hormone v kri in ti potujejo po celem telesu. Šele, ko pride sporočilo do pravega receptorja, se ukaz izvrši. Razlago principa delovanja hormonov ponazorim z igračo, kjer gre določeno telo (ki ponazarja hormon) skozi ustrezno odprtino (ponazarja receptor). Da preverim njihovo razumevanje, jih povabim, naj sami podajo primer principa delovanja hormonov.
Vprašam, ali so vsi prepisali s table, in v kolikor so, zbrišem tablo.
Učence prosim, da se razdelijo v skupine, in sicer tako, da se obrnejo nazaj k sošolcem, da dobimo osem skupin. Vsaki skupini dam list formata A4. Učencem povem, da bodo delali v skupinah s pomočjo učbenika. Vsaki skupini dodelim eno hormonsko žlezo. Njihova naloga bo zapisati na list papirja, kje se nahaja ta žleza, katere hormone izloča in kaj so naloge določenih hormonov oziroma žleze. Poleg tega učencem razdelim učne liste in jih prosim, naj na listu označijo žlezo, ki jim je bila dodeljena. 
Še enkrat ponovim, kaj želim od njih, in to zapišem na tablo.
Povem, da imajo za nalogo približno 5 minut časa in naj napišejo tako, da bodo razumeli, kaj so želeli povedati ter da jih bomo razumeli tudi ostali. Povem, da bomo po tem skupaj združili odgovore in sestavili miselni vzorec. Medtem na sredino table napišem naslov in prikažem diapozitiv, na katerem je slika človeka.
Med njihovim delom preverjam, kako jim gre, in jim pomagam pri morebitnih vprašanjih. Pred iztekom časa jih opozorim, da se čas pisanja zaključuje.
Ko učenci zaključijo s pisanjem, iz vsake skupine pokličem učenca, da na tablo napiše, kaj so napisali. Nato prosim učenca, da na drsnici označi, kje se nahaja določena žleza. Na drsnici pokažem pravilno mesto določene žleze in tako preverim, če je prav označil. Pri vsaki žlezi učence vprašam, ali te izločajo še kaj drugega razen hormonov. Tako ponovimo in se naučimo, da imajo določene žleze dvojno izvodilo, endokrino in eksokrino.

Vrstni red, po katerem kličem učence k tabli, je odvisen od lege posameznih žlez v telesu. Tako sledimo zaporedju: hipofiza, ščitnica, obščitnica, priželjc, nadledvični žlezi, trebušna slinavka, moda in jajčnika.
	



Poslušajo, prepisujejo snov s table in postavljajo morebitna vprašanja.








Učenci sodelujejo pri primeru. 













Učenci se razporedijo v skupine in pripravijo na skupinsko delo.






Učenci sodelujejo med seboj in delajo po navodilu. Berejo iz učbenika, skupaj tvorijo smiselne odgovore in na sliki označijo žlezo, o kateri pišejo.


















Učenci prepišejo na tablo svoja spoznanja in odgovore. Na drsnici s pomočjo sošolcev označijo mesto določene žleze.


	Hormonske (endokrine) žleze:
(1) imajo pomembno vlogo pri uravnavanju življenjskih procesov (skupaj z živčevjem);
(2) izločajo izločke – hormone, neposredno v kri (endokrino izločanje);
(3) hormoni so molekule, ki prenašajo sporočila v telesu do receptorja;
(4) določene žleze delujejo le v otroštvu, večina celo življenje,  nekatere od pubertete dalje.

Eksokrine žleze: spolne žleze in trebušna slinavka. 
(*Miselni vzorec – glej prilogo)

	3. Utrjevanje 


5 min.
	Medtem ko učenci pišejo na tablo, skupaj ponavljamo, kar so zapisali. Učence sprašujem, ali so razumeli, in prosim učenca pred tablo, naj še enkrat ponovi oz. razloži, da bo jasno vsem. Pri tem ga spodbujam in mu pomagam, v kolikor potrebuje mojo pomoč. Od ostalih učencev pa pričakujem, da snov s table sproti prepisujejo v zvezek in da imajo na koncu na učnem listu označene vse žleze.
	Učenci prepisujejo s table in vprašajo, če jim kaj ni jasno. Sproti dopolnjujejo učni list z označenimi žlezami.
	

	4. Zaključek


5 min.
	Učence pozovem, naj vprašajo, če so še kakšne nejasnosti. Z vprašanji preverim, ali so razumeli snov (Kaj so žleze? Kako delimo žleze? Katere so naloge hormonov in kako delujejo? Kako deluje inzulin?)
Učencem se zahvalim za sodelovanje in se od njih poslovim.

	Učenci sprašujejo in odgovarjajo.



Učenci se poslovijo in odidejo iz razreda.

	Usvojeni ključni pojmi (pričakovani dosežki)
	Endokrine in eksokrine žleze, hormoni, receptor, hipofiza, ščitnica, obščitnice, priželjc, nadledvični žlezi, trebušna slinavka, spolne žleze.

Priloga 1: Učni list za učence

	
HORMONSKI SISTEM
1. ŽLEZE Z NOTRANJIM IZLOČANJEM (__________________________________)
a) Slika prikazuje endokrine žleze pri človeku. Poimenuj označene žleze.

[image: ]

b) Napiši, katera hormona izloča trebušna slinavka in kakšna je njuna naloga.



	2. Delovanje endokrinega sistema
a) Dopolni tabelo.

	Žleza
	Hormoni
	Normalno delovanje
	Zmanjšano delovanje
	Povečano delovanje

	Hipofiza
	
	
	
	

	Ščitnica
	
	Normalna presnova, razvoj in rast
	
	

	Nadledvična žleza
	
	
	
	

	Jajčnik
	
	
	
	



b) Napiši dva primera bolezni, ki sta posledici motenega delovanja hormonskega sistema.
(1)
(2)

c) Napiši, katere žleze prispevajo k rasti in razvoju otroka v odraslo osebo in kakšne so njihove naloge pri tem.




Priloga 3: Miselni vzorec – žleze z notranjim izločanjemTREBUŠNA SLINAVKA:
· žleza za želodcem; 
· hormona inzulin in glukagon; 
· uravnavanje nivoja sladkorja v telesu.
ŠČITNICA:
· žleza, ki objema grlo;
· hormon tiroksin; 
· vpliva na telesno presnovo, posledično dviguje telesno temperaturo.
NADLEDVIČNI ŽLEZI:
· žlezi nad ledvicami;
· hormon adrenalin;
· prepozna nevarnost, »beg ali boj«.
PRIŽELJC:
· žleza v prsnem košu;
· hormoni prepoznavajo tujke v telesu;
· obramba pred tujki.

ŽLEZE Z NOTRANJIM IZLOČANJEM
JAJČNIKA:
· na koncu jajcevoda (pri dekletih);
· hormon estrogen, ki uravnava zorenje v menstrualnem ciklu, vpliva na razvoj sekundarnih spolnih znakov;
· hormon progesteron, ki uravnava zorenje v menstrualnem ciklu – pripravlja telo na nosečnost.
MODA:
· žleza v mošnji (pri fantih),
· hormon testosteron, vpliva na razvoj sekundarnih spolnih znakov, uravnava razvoj in zorenje semenčic.
OBŠČITNICE:
· 4 žleze, pritrjene na ščitnico;
· hormon za uravnavanje količine kalcija in fosforja v krvi;
· sproščanje mineralov iz kosti.

HIPOFIZA (možganski podvesek):

· žleza pod velikimi možgani;
· nadzira delovanje vseh žlez z notranjim izločanjem;
· tvori rastni hormon, ki vpliva na rast;
· tvori hormon, ki uravnava nastajanje mleka v mlečnih žlezah.

